Go ile ga feta dingwaga di le 33 mme Judea e ne e sa ntse e sa rate go busiwa ke Roma. Ka ngwaga wa 66, Mmusi wa Moroma yo o neng a busa kwa Judea e bong Gessius Florus, o ne a tsaya madi mo tempeleng mme seo se ile sa galefisa Bajuda. Bajuda ba ile ba ya kwa Jerusalema, ba bolaya masole a Roma mme ba bolela gore ga ba tlhole ba batla go busiwa ke puso ya Roma. Kwa Thabeng ya Sinai, Jehofa Modimo o ne a laela sentle gore tshipi eno e ntle e e epiwang mo meepong e dirisiwe mo go ageng motlaagana mme moragonyana tempele ya Jerusalema e ne ya agiwa go dirisiwa yone tsela eo. (Ekesodo kgaolo 27) Baiseraele ba ka tswa ba ne ba na le kitso ya go bereka ka tshipi pele ga ba ya kwa Egepeto, kgotsa gongwe ba ile ba ithuta ka yone fa ba le koo. Ka nako ya Khudugo, ba ne ba kgona go dira namane e e thetsweng. Gape ba ne ba kgona go dira dilwana tse dintsi tsa kgotlho tse di neng di tlhokega mo motlaaganeng—tse di jaaka megotswana e megolo, dipitsa, dipane, digarawe le diforoko.—Ekesodo 32:4.